Senatorul PNL Tudor Chiuariu și deputata PDL Valeria Schelean formează un cuplu și așteaptă un copil, scrie Libertatea.

Senatorul PNL Tudor Chiuariu și deputata PDL Valeria Schelean formează un cuplu de mai bine de un an de zile. Cei doi așteaptă un copil.

Schelean a venit ieri în Parlament, la lucrările Comisiei Juridice, din care aceasta face parte, îmbrăcată într-o rochie prin care se putea observa burtica de gravidă.

Deși formează un cuplu de mai bine de un an și s-au logodit în Grecia, unde au fost în vacanță anul acesta, Schelean și Chiuariu au fost extrem de discreți în Parlament, mai ales că au fost și colegi la Comisia pentru revizuirea Constituției.

Cei doi, „adversari” pe plan politic, s-au cunoscut în urmă cu mai mulți ani, pe când amândoi erau avocați și erau implicați în alte relații. Deputata a fost ani buni iubita lui Gruia Stoica, actualul patron CFR Marfă, cu care are și o fetiță.